Rīgā

27.11.2023

**Lēmums Nr. 5-02-1/32/2023**

**par grozījumiem 2021. gada 31. martā izsniegtajā Programmā Nr. 5-03/3 ietekmes uz vidi novērtējumam** **dolomīta ieguves darbu paplašināšana dolomīta atradnē *“Tūrkalne”***

**Adresāts:** Akciju sabiedrība *“Siguldas Būvmeistars”*, reģistrācijas Nr. 40003047821, juridiskā adrese: Gāles iela 27, Sigulda, Siguldas novads LV-2150, elektroniskā pasta adrese: info@buvmeistars.lv (turpmāk – Ierosinātāja).

**Paredzētās darbības nosaukums:** dolomīta ieguves darbu paplašināšana dolomīta atradnē *“Tūrkalne”* (turpmāk arī – Paredzētā darbība).

**Paredzētās darbības iespējamā norises vieta:** Ropažu novads, nekustamais īpašums *“Tūrkalne”* (kadastra Nr.8084 017 0040, zemes vienība ar kadastra apzīmējumu 8084 017 0101), nekustamais īpašums *“Sināti”* (kadastra Nr.8084 017 0010, zemes vienības ar kadastra apzīmējumiem 8084 017 0026, 8084 017 0010, 8084 017 0027 un 8084 017 0032), nekustamais īpašums *“Daces”* (kad. Nr.8084 017 0011, zemes vienība ar kadastra apzīmējumu 8084 017 0011), nekustamais īpašums *“Vecpurmalas”* (kadastra Nr.8084 017 0023) zemes vienība ar kadastra apzīmējumu 8084 017 0023), nekustamais īpašums *“Robežnieki”* (kadastra Nr.8084 017 0052, zemes vienība ar kadastra apzīmējumu 8084 017 0052), nekustamais īpašums *“Brekšutakas”* (kadastra Nr.8084 017 0105, zemes vienība ar kadastra apzīmējumu 8084 017 0018), nekustamais īpašums *“Akmenāji”* (kadastra Nr. 8084 017 0042, zemes vienība ar kadastra apzīmējumu 8084 017 0042 un 8084 017 0044), nekustamais īpašums *“Krūmiņi”* (kadastra Nr. 8084 017 0075, zemes vienība ar kadastra apzīmējumu 8084 017 0075 un 8084 017 0077) un nekustamais īpašums *“Ceļš”* (kadastra Nr. 8084 017 0106, zemes vienība ar kadastra apzīmējumu 8084 017 0106) (turpmāk – Darbības vieta).

**Izvērtētā dokumentācija:**

1. Ierosinātājas 2023. gada 7. novembra iesniegums Nr. 1-10/R-23/99 *“Papildus kadastra vienību iekļaušana Ietekmes uz vidi novērtējuma procesā dolomīta ieguves darbu paplašināšanas projekta iecerei dolomīta atradnē “Tūrkalne””* (turpmāk - 2023. gada 7. novembra Iesniegums)[[1]](#footnote-2).
2. Ierosinātājas 2023. gada 4. oktobra iesniegums Nr. 1-10/R-23/90 *“Papildus kadastra vienību iekļaušana Ietekmes uz vidi novērtējuma procesā dolomīta ieguves darbu paplašināšanas projekta iecerei dolomīta atradnē “Tūrkalne””* (turpmāk - 2023. gada 4. oktobra Iesniegums)[[2]](#footnote-3).
3. Vides pārraudzības valsts biroja (turpmāk – Birojs) 2021. gada 4. janvāra Lēmums Nr. 5-02/1 *“par ietekmes uz vidi novērtējuma procedūras piemērošanu”* (turpmāk – Lēmums Nr. 5-02/1).
4. Biroja 2021. gada 31. marta Programma Nr. 5-03/3 *“ietekmes uz vidi novērtējumam dolomīta ieguves darbu paplašināšana dolomīta atradnē “Tūrkalne””* (turpmāk – Programma Nr. 5-03/3).
5. Biroja 2023. gada 27. novembra Lēmums Nr. 5-02-1/31/2023 *“**par grozījumiem 2021. gada 4. janvāra Lēmumā Nr. 5-02/1 “par ietekmes uz vidi novērtējuma procedūras piemērošanu” un sabiedrības informēšanas pasākumiem”* (turpmāk – Lēmums Nr. 5-02-1/31/2023).

**Faktu konstatācija un izvērtējums:**

1. Birojs ir saņēmis Ierosinātājas 2023. gada 4. oktobra Iesniegumu, ar kuru Ierosinātāja ir informējusi Biroju, ka *“projekta izstrādes gaitā, aktualizējot AS “Siguldas Būvmeistars” piederošo īpašumu lietošanas mērķus ar nolūku veikt ilgtspējīgu resursu apsaimniekošanu Valsts nozīmes atradnē”*, lūdz iekļaut jaunas zemes vienības plānotajā dolomīta atradnes *“Tūrkalne”* paplašināšanas projektāun 2023. gada 7. novembra Iesniegumu, kas precizē 2023. gada 4. oktobra Iesniegumu ar informāciju par zemes vienību un informēto/informējamo robežzemju īpašniekiem/valdītājiem.
2. Birojs ar Lēmumu Nr. 5-02/1 piemēroja ietekmes uz vidi novērtējuma (turpmāk - IVN) procedūru Ierosinātājas paredzētajai darbībai - dolomīta ieguves darbu paplašināšanai dolomīta atradnē *“Tūrkalne”* Ropažu novadā, nekustamajā īpašumā *“Tūrkalne”* (kadastra Nr.8084 017 0040, zemes vienība ar kadastra apzīmējumu 8084 017 0101), nekustamajā īpašumā *“Sināti”* (kadastra Nr.8084 017 0010, zemes vienības ar kadastra apzīmējumiem 8084 017 0026, 8084 017 0010 un 8084 017 0027), nekustamajā īpašumā *“Daces”* (kad. Nr.8084 017 0011, zemes vienība ar kadastra apzīmējumu 8084 017 0011), nekustamajā īpašumā *“Vecpurmalas”* (kadastra Nr.8084 017 0023) zemes vienība ar kadastra apzīmējumu 8084 017 0023), nekustamajā īpašumā *“Robežnieki”* (kadastra Nr.8084 017 0052, zemes vienība ar kadastra apzīmējumu 8084 017 0052) un nekustamajā īpašumā *“Brekšutakas”* (kadastra Nr.8084 017 0105, zemes vienība ar kadastra apzīmējumu 8084 017 0018). Birojs ar Lēmumu Nr. 5-02-1/31/2023 veicis Lēmumā Nr. 5-02/1 grozījumus un iekļāvis Darbības vietā jaunus zemes īpašumus (nekustamo īpašumu *“Sināti”* (kadastra Nr.8084 017 0010, zemes vienības ar kadastra apzīmējumu 8084 017 0032), nekustamo īpašumu *“Akmenāji”* (kadastra Nr. 8084 017 0042, zemes vienība ar kadastra apzīmējumu 8084 017 0042 un 8084 017 0044), nekustamo īpašumu *“Krūmiņi”* (kadastra Nr. 8084 017 0075, zemes vienība ar kadastra apzīmējumu 8084 017 0075 un 8084 017 0077) un nekustamo īpašumu *“Ceļš”* (kadastra Nr. 8084 017 0106, zemes vienība ar kadastra apzīmējumu 8084 017 0106), kā arī noteicis Ierosinātājai veikt zemes vienības ar kadastra apzīmējumu 80840170047 īpašnieka (valdītāja) individuālās informēšanas pasākumus.
3. Saskaņā ar likuma *“Par ietekmes uz vidi novērtējumu*” (turpmāk ‑ Novērtējuma likums) 15. panta pirmajā daļā noteikto Ierosinātāja Ropažu novada pašvaldības izdevumā *“Ropažu vēstis”* 2021. gada 19. februāra numurā Nr. 2 (266). publicēja paziņojumu par Paredzēto darbību un tās sākotnējo sabiedrisko apspriešanu. Informācija bija ievietota arī tīmekļvietnēs [www.ropazi.lv](http://www.ropazi.lv), [www.buvmeistars.lv](http://www.buvmeistars.lv) un [www.vpvb.gov.lv](http://www.vpvb.gov.lv). Atbilstoši Ierosinātājas sniegtajai informācijai – par Paredzēto darbību individuāli informēti tie nekustamo īpašumu īpašnieki (valdītāji), kuru nekustamie īpašumi robežojas ar Darbības vietu. Sākotnējā sabiedriskā apspriešana (turpmāk – Sākotnējā apspriešana) notika laikā no 2021. gada 19. februāra līdz 2021. gada 11. martam. Sākotnējās apspriešanas ietvaros tika organizēta sanāksme neklātienes formā saskaņā ar likuma *“Covid-19 infekcijas izplatības pārvaldības likums”* 20. pantu. Videoprezentācija bija pieejama tīmekļa vietnēs www.[ropazi.lv](http://ikskile.lv) un www.[buvmeistars.lv](http://www.vpvb.gov.lv/lv/ivn/informacija/videseksperti.lv/pazinojumi). Tiešsaistes videokonference notika 2021. gada 4. martā plkst. 16.00 līdz 19.00, kurā piedalījās četri dalībnieki. Interesenti varēja sūtīt jautājumus uz Ierosinātājas e- pasta adresi: info@buvmeistars.lv. Ierosinātājas tīmekļvietne nenodrošina apmeklētāju uzskaiti, savukārt Ropažu novada tīmekļvietnē lapā paziņojums par Paredzēto darbību un plānoto sanāksmi laika posmā no 2021. gada 19. februāra līdz 11. martam ir skatīts 71 reizi. Ierosinātāja attālinātās Sākotnējās apspriešanas sanāksmes laikā nesaņēma sabiedrības priekšlikumus par Paredzēto darbību. Sākotnējās apspriešanas ietvaros Birojā netika saņemtas atsauksmes vai priekšlikumi par Paredzēto darbību.
4. Izvērtējis Ierosinātājas lūgumu un izsvēris, vai Programmā nepieciešamas izmaiņas, Birojs atzīst, ka Programmā veicami grozījumi. Atbilstoši Novērtējuma likuma 16. panta pirmajai daļai Programmā iekļaujamas prasības un noteikumi ietekmes novērtējumam. Tā kā Programmā Paredzētā darbība raksturota un prasības ietekmju novērtējumam izvirzītas atbilstoši Ierosinātājas sākotnēji sniegtajai informācijai, bet Ierosinātāja ar Iesniegumu precizējusi Darbības vietu, atbilstoši precizējumi izdarāmi arī Programmā.
5. Vērtējot, vai Birojs var izsniegt Programmas grozījumus, Birojs vadās no vairākiem apsvērumiem. Birojs, pirmkārt, ņem vērā sākotnējās sabiedriskās apspriešanas mērķi (uzdevumu), kas saistīts gan ar priekšlikumu apkopošanu Programmas nosacījumiem, gan ar nodomu informēt sabiedrību par to, ka konkrētas darbības ietekmes tiks vērtētas (tas dod iespēju ieinteresētajai sabiedrībai savlaicīgi plānot savu līdzdalību). Veicot Paredzētās darbības sākotnējo sabiedrisko apspriešanu, sabiedrībai tika sniegta pietiekami plaša informācija par Paredzēto darbību un tās iespējamo norises vietu. Otrkārt, Paredzētā darbība un tās plānotie risinājumi nav mainījušies. Savukārt, vērtējot to, vai varētu būt nepieciešama papildus priekšlikumu apkopošana, Birojs konstatē, ka papildus veiktajiem individuālās informēšanas pasākumiem, jāinformē viens zemes īpašnieks.Ministru kabineta 2015. gada 13. janvāra noteikumu Nr. 18 *“Kārtība, kādā novērtē paredzētās darbības ietekmi uz vidi un akceptē paredzēto darbību”* 26. punkts paredz, ka Birojs saņemtos sabiedrības priekšlikumus nosūta ierosinātājam, savukārt Novērtējuma likuma 16. panta otrā daļa paredz, ka programma IVN veikšanai tiek izstrādāta, ņemot vērā sabiedrības priekšlikumus. Vienlaikus – no sabiedrības iesaistīšanas uzdevuma, kas izriet no Novērtējuma likuma 3. panta 2. un 4. punktā iekļautajiem principiem[[3]](#footnote-4), izriet, ka sanāksmei pamatā jābūt vērstai uz to, lai sabiedrībai tiktu sniegta informācija par paredzēto darbību, lai sabiedrībai tiktu darīts zināms, kā tā var piedalīties ietekmes novērtēšanā, lai sabiedrība varētu izteikties un sniegt priekšlikumus. Programmā jau šobrīd ir ietverts visaptverošs prasību kopums, kuru neizmaina Darbības vietas paplašināšana. Ņemot vērā minēto, Birojs atzīst, ka ir iespējams veikt 2021. gada 31. martā izsniegtajā Programmā Nr. 5-03/3.

**Ņemot vērā visu iepriekš minēto un pamatojoties uz Novērtējuma likuma 16. panta otro daļu, Birojs nolēma:**

1. 2021. gada 31. martāizsniegtajā Programmā Nr. 5-03/3 ietekmes uz vidi novērtējumam veikt šādus grozījumus:
2. Izteikt I. daļas 1. punktu šādā redakcijā

*“IVN objekts ir* *dolomīta ieguves darbu paplašināšana dolomīta atradnē “Tūrkalne” (turpmāk – Paredzētā darbība). Paredzēto darbību plānots veikt Ropažu novada nekustamā īpašuma “Tūrkalne” (kadastra Nr.8084 017 0040, zemes vienība ar kadastra apzīmējumu 8084 017 0101), nekustamā īpašuma “Sināti” (kadastra Nr.8084 017 0010, zemes vienības ar kadastra apzīmējumiem 8084 017 0026, 8084 017 0010, 8084 017 0027 un 8084 017 0032), nekustamā īpašuma “Daces” (kad. Nr.8084 017 0011, zemes vienība ar kadastra apzīmējumu 8084 017 0011), nekustamā īpašuma “Vecpurmalas” (kadastra Nr.8084 017 0023) zemes vienība ar kadastra apzīmējumu 8084 017 0023), nekustamā īpašuma “Robežnieki” (kadastra Nr.8084 017 0052, zemes vienība ar kadastra apzīmējumu 8084 017 0052), nekustamā īpašuma “Brekšutakas” (kadastra Nr.8084 017 0105, zemes vienība ar kadastra apzīmējumu 8084 017 0018), nekustamā īpašuma “Akmenāji” (kadastra Nr. 8084 017 0042, zemes vienība ar kadastra apzīmējumu 8084 017 0042 un 8084 017 0044), nekustamā īpašuma “Krūmiņi” (kadastra Nr. 8084 017 0075, zemes vienība ar kadastra apzīmējumu 8084 017 0075 un 8084 017 0077) un nekustamā īpašuma “Ceļš” (kadastra Nr. 8084 017 0106, zemes vienība ar kadastra apzīmējumu 8084 017 0106) (turpmāk – Darbības vieta).”.*

1. Izteikt I. daļas 2. punktu šādā redakcijā:

*“Nekustamie īpašumi “Tūrkalne”, “Sināti”, “Daces”, “Vecpurmalas”, “Robežnieki”, “Akmenāji” un “Krūmiņi” pieder Ierosinātājai, nekustamais īpašums “Brekšutakas” tiek nomāts no fiziskas personas, bet nekustamā īpašuma “Ceļš” īpašnieks ir Ropažu novada pašvaldība.”*

1. Papildināt I. daļas 4. punktu aiz teikuma *“Saskaņā ar Ierosinātājas sniegto informāciju, dolomīta ieguves darbu paplašināšana Atradnē neparedz jaunu infrastruktūras objektu izveidi vai būvniecību”*:

*“Atbilstoši Ierosinātājas sniegtajai informācijai[[4]](#footnote-5)* *nekustamajā īpašumā “Sināti” (kadastra Nr.8084 017 0010, zemes vienības ar kadastra apzīmējumu 8084 017 0032) paredzēta ražošanas iekārtu un produkcijas uzglabāšanas novietnes izvietošana 11,4 ha platībā, savukārt nekustamajā īpašumā “Akmenāji” (kadastra Nr. 8084 017 0042, zemes vienība ar kadastra apzīmējumu 8084 017 0042 un 8084 017 0044) plānota potenciālā atradne un teritorija ražošanas iekārtu un produkcijas uzglabāšanas novietnes izvietošanai 3,87 ha platībā, nekustamajā īpašumā “Krūmiņi” (kadastra Nr. 8084 017 0075, zemes vienība ar kadastra apzīmējumu 8084 017 0075 un 8084 017 0077) plānota potenciāla atradne 2,66 ha platībā, savukārt nekustamajā īpašumā “Ceļš” (kadastra Nr. 8084 017 0106, zemes vienība ar kadastra apzīmējumu 8084 017 0106) - potenciālā atradne vai ceļa atjaunošana pēc potenciālās atradnes izstrādes veikšanas.”*

II. Šis lēmums ir Programmas Nr. 5-03/3 neatņemama sastāvdaļa.

Direktore (*paraksts\**) D. Avdejanova

\**Dokuments ir parakstīts ar drošu elektronisko parakstu*

Lēmums nosūtīts arī:

* Ropažu novada pašvaldībai, *EAdresē.*
* Valsts vides dienesta Atļauju pārvaldei, *EAdresē.*
* Dabas aizsardzības pārvaldei, *EAdresē.*

Vineta Maskava, 67770807

vineta.maskava@vpvb.gov.lv

1. Biroja reģ. Nr. 5-01/2743. [↑](#footnote-ref-2)
2. Biroja reģ. Nr. 5-01/2492. [↑](#footnote-ref-3)
3. *“2)* *ietekmes novērtējums izdarāms, pamatojoties uz ierosinātāja sniegto informāciju un informāciju, kas iegūta no ieinteresētajām valsts institūcijām un pašvaldībām, kā arī sabiedrības līdzdalības procesā, tai skaitā no sabiedrības iesniegtajiem priekšlikumiem;  4) sabiedrībai – fiziskajām un juridiskajām personām, kā ar to apvienībām, organizācijām un grupām (turpmāk – sabiedrība) ir tiesības iegūt informāciju par paredzētajām darbībām un piedalīties ietekmes novērtēšanā”*. [↑](#footnote-ref-4)
4. Ierosinātājas 2023. gada 4. oktobra Iesniegumsun 2023. gada 7. novembra Iesniegums. [↑](#footnote-ref-5)